kabubukas pa lamang ng tabing at naharap sa kaniyang mga mata ang masayang pulutong ng mga taong bukid sa corneville na nangakasuot ng gorrang bulak at mabibigat na bakyang kahoy ang nasa paa. ang mga babai, mga anim pitong dalaga, na may pahid na pula sa mga pisngit labi, may malalaking guhit na itim sa paligid ng mata upang lalong pakinangin ito, ay ipinamamalas ang kanilang mapuputing bisig, mga daliring puno ng brillante at mga hitang mabibilog na wariy nilalik. at samantalang inaawit ang mga salitang normando na allez, marchez! allez, marchez! ay nangakangiti ng tiyakan sa mga nasa butakang umiirog sa kanila, kayat matapos na makatingin si. custodio sa palko ni pepay, na wariy ibig matunayang hindi ito gumagawa ng gayon din sa ibang nangingibig, ay itinala sa kaniyang kalupi ang kahalayang iyon, at upang lalo pang matunayan ay iniyuko pa ng kaunti ang ulo upang makita kung ang ipinatatanaw ng mga artistang babai ay umaabot hanggang tuhod. , ang mga pransesang ito!